22 Februarie

**22 Februarie** is die 53ste dag van die jaar in die Gregoriaanse kalender. Daar volg nog 312 dae in die res van die jaar (313 in skrikkeljare).

## Gebeure 
* 1198 – Pous Innocentius III word gekroon.
* 1265 – Pous Clemens IV word gekroon.
* 1281 – Pous Martinus IV volg Pous Nicolaas III op.
* 1494 – 6000 Switserse huursoldate verower die Koninkryk van Napels vir Koning Karl VIII van Frankryk.  
* 1531 – Pous Clemens VII stel twee Spaanse kardinale aan.
* 1550 – Pous Julius III word gekroon deur kardinaal Innocenzo Cibo.
* 1664 – Pous Alexander VII en die Franse koning Lodewyk XIV sluit die verdrag van Pisa.
* 1672 – Pous Clemens X stel twee nuwe kardinale aan waaronder Vincenzo Maria Orsini (later Pous Benedictus XIII).
* 1775 – Pous Pius VI word gekroon deur kardinaal Alessandro Albani.
* 1819 – Tydens die Adams-Onís verdrag, verkoop Spanje Florida aan die VSA vir vyf miljoen VSA dollar.
* 1886 – Die eerste goud (61 onse) word van Kromdraai aan die Witwatersrand na die Standard Bank in Pretoria gestuur.
* 1943 – Tweede Wêreldoorlog: Lede van die *White Rose Society* word skuldig bevind aan hoogverraad en word per guillotine deur die Nazi regering in Duitsland tereggestel.
* 1944 – Tweede Wêreldoorlog: Nijmegen word per ongeluk deur die geallieerde magte gebombardeer. Byna 800 mense sterf en groot dele van die ou binnestad is verwoes.
* 1956 – Elvis Presley bereik met Heartbreak Hotel die Top 40.
* 1979 – St. Lucia word van die Verenigde Koninkryk onafhanklik.
* 1980 – Die VSA verslaan die Sowjetunie in Olimpiese yshokkie in 'n onwaarskynlike oorwinning wat die *Miracle on Ice* gedoop is.
* 1992 – Die vyfde Krieketwêreldbeker begin in Australië en Nieu-Seeland.
* 1994 – Die Merriespruit-slikdamramp vind plaas te Virginia.
* 1997 – Wetenskaplikes by die Roslin Instituut in Skotland kondig die geboorte van 'n gekloonde skaap genaamd Dolly aan.

## Geboortes 
* 1161 – Lotario di Segni (later Pous Innocentius III) († 1216).
* 1732 – George Washington, eerste President van die Verenigde State († 1799).
* 1788 – Arthur Schopenhauer, Duitse filosoof († 1860).
* 1821 – Jan van Beers, Vlaamse digter († 1888).
* 1857 – Heinrich Hertz, Duitse fisikus († 1894).
* 1858 – Sir Thomas Smartt, leier van die Unionisteparty en kabinetsminister († 1929).
* 1871 – John Langalibalele Dube, Suid-Afrikaanse essayis, filosoof, opvoedkundige, politikus, uitgewer, redakteur, skrywer en digter († 1946).
* 1895 – Ethel Remey, Amerikaanse aktrise. († 1979).
* 1896 – Paul van Ostaijen, Vlaamse digter († 1928).
* 1897 – Joeri Kondratjoek Russiese pionier van ruimtevaartkunde en ruimtevlug († 1942).
* 1920 – Hannah du Plessis, Afrikaanse skrywer van liefdesromans († 1990).
* 1921 – Jean-Bédel Bokassa, president van die Sentraal-Afrikaanse Republiek († 1996).
* 1921 – Daan Retief, Suid-Afrikaanse akteur, radio-omroeper, rolprentregisseur. Bekend as *Staal Burger* in sy vervolgreekse († 1990).
* 1929 – Dolf van Niekerk, Afrikaanse skrywer († 2022).
* 1936 – Jans Rautenbach, Suid-Afrikaanse draaiboekskrywer, film-vervaardiger en regisseur († 2016).
* 1938 – Karin Dor, Duitse aktrise († 2017).
* 1943 – Horst Köhler, Duitse president († 2025).
* 1949 – Niki Lauda, Oostenrykse Formule Een-renjaer, driemalige wêreldkampioen († 2019).
* 1950 – Julie Walters, Britse aktrise en skrywer.
* 1956 – Philip Kerr, Britse skrywer († 2018).
* 1962 – Steve Irwin, Australiese wildkenner, TV-persoonlikheid en omgewingsbewaarder († 2006).
* 1975 – Drew Barrymore, Amerikaanse aktrise.
* 1979 – Débora Falabella, Brasiliaanse aktrise.
* 1980 – Jaco Jacobs, Suid-Afrikaanse kinderboekskrywer.
* 1987 – Dewald Potgieter, Suid-Afrikaanse rugbyspeler.

## Sterftes 
* 606 – Pous Sabinianus, 65ste pous van die Rooms-Katolieke Kerk (* onbekend).
* 1512 – Amerigo Vespucci, Italiaanse ontdekkingsreisiger (* 1454).
* 1830 –  Dawid Stuurman, Khoi-opperhoof en politieke aktivis wat teen die Nederlandse en Britse koloniale regering in opstand gekom het (* 1773).
* 1943 – Sophie Scholl, weerstandsvegter van die *Wit Roos* in Nazi Duitsland (* 1921).
* 1957 – Jochem van Bruggen, Afrikaanse skrywer (* 1881).
* 1984 – David Vetter, Amerikaanse *Bubble Boy* (* 1971).
* 1987 – Andy Warhol, Amerikaanse kunstenaar (* 1928).
* 1990 – Thomas Ochse Honiball, Suid-Afrikaanse spot- en strokiesprentkunstenaar (* 1905).
* 2000 – Paula Styger, Suid-Afrikaanse aktrise (* 1913).
* 2002 – Jonas Savimbi, leier van UNITA in Angola  (* 1934).
* 2002 – Tilana Hanekom, Suid-Afrikaanse aktrise (* 1921).
* 2016 – Annique Theron, Suid-Afrikaanse sakevrou en stigter van Annique (* 1929).
* 2016 – Kupido, Suid-Afrikaanse sanger en liedjieskrywer (* 1953).
* 2019 – Tjaart van der Walt, oud-rektor van die Potchefstroomse Universiteit (* 1934).
* 2021 – Aleksander Doba, Poolse kajakvaarder wat veral bekend was vir sy lang reise wat oseane oorsteek (* 1946).

## Vakansies, vierings, en waarnemingsdae 
*Feesdag van Pous Avilius van Alexandrië derde patriarg van die Kerk in Alexandrië volgens die Oosterse-Ortodokse Kerke.